EkBass/fiwiki-20250220-pages-articles huggingface dataset:
Evgenia Estes

Evgenia Estes (, s. 17. heinäkuuta 1975 Sverdlovsk) on venäläinen entinen lentopalloilija ja olympiamitalisti. Estes saavutti Barcelonassa 1992 olympiahopeaa edustaessaan yhdistynyttä joukkuetta sekä edustaessaan Venäjää Sydneyssä 2000 ja Ateenassa 2004. Näiden lisäksi Estes osallistui myös Atlantan olympialaisiin 1996, Pekingin olympialaisiin 2008 ja Lontoon olympialaisiin 2012. Estes on yhdessä Sergey Tetyukhinin kanssa ainoa lentopalloilija, joka on osallistunut kuusiin peräkkäisiin olympialaisiin. Estes valittiin vuonna 2018 lentopallon kansainväliseen Hall of Fameen. ==Lähteet== Luokka:Venäläiset lentopalloilijat Luokka:Neuvostoliittolaiset lentopalloilijat Luokka:Venäläiset olympiamitalistit Luokka:Vuonna 1975 syntyneet Luokka:Elävät henkilöt
R-27 (ilmataisteluohjus)

R-27 () on venäläinen keskipitkän matkan ilmataisteluohjus. Ohjus on modulaarinen ja voidaan muuttaa puoliaktiivisesta tutkahakeutuvasta lämpöhakuiseksi vaihtamalla hakumoduuli. R-27-ohjuksen ominaisuudet vaihtelevat malliversiosta toiseen. Ohjusta valmistavat venäläinen Vympel NPO ja ukrainalainen Artem ja se on otettu käyttöön vuonna 1986. == Muunnokset == Ohjuksen eri versioita: * R-27EA * R-27EP1 * R-27ER1 * R-27P1 * R-27R * R-27RE * R-27R1 * R-27T * R-27TE * R-27T1 * R-27ET1 Mallista riippuen ohjus voi käyttää aktiivista, puoliaktiivista tai passiivista tutkaa tai ovat infrapunahakuisia. ==Lähteet== == Aiheesta muualla == * GlobalSecurity.org Luokka:Venäläiset ohjukset Luokka:Neuvostoliittolaiset ohjukset Luokka:Ilmataisteluohjukset
Pearl van der Wissel

Pearl Chantal van der Wissel-Nielsen (o.s. van der Wissel, s. 14. huhtikuuta 1984 Leiden) on alankomaalainen käsipalloilija. Hän pelasi Alankomaiden maajoukkueessa 217 ottelua ja teki niissä 560 maalia vuosina 1999–2017. Hän saavutti MM-kilpailuissa pronssia vuonna 2017. Van der Wissel edusti seuratasolla kotimaassaan VOC Amsterdamia vuosina 2000–2001 ja HV Hellasta 2001–2002. Tämän jälkeen hän siirtyi ulkomaille ja pelasi Tanskassa GOG Svendborg TGI:ssä vuosina 2002–2009, Ranskassa Toulon Saint Cyr Var Handballissa 2009–2010, Saksassa Thüringer HC:ssä 2010–2011 sekä jälleen Tanskassa SK Århusissa 2011 ja HC Odensessa 2012–2018. == Lähteet == Luokka:Alankomaalaiset käsipalloilijat Luokka:Vuonna 1984 syntyneet Luokka:Elävät henkilöt
Maj Sjöwall

Maj Sjöwall (25. syyskuuta 1935 Tukholma, Ruotsi – 29. huhtikuuta 2020 Landskrona) oli ruotsalainen kirjailija, joka yhdessä avomiehensä Per Wahlöön kanssa kirjoitti poliisiromaaneita nimellä Sjöwall ja Wahlöö. Sjöwall opiskeli journalismia ja graafista suunnittelua. Hän työskenteli toimittajana ja ulkoasusuunnittelijana useissa lehdissä. Ennen kuin Sjöwall tutustui Per Wahlööhön, hän oli ollut kahdesti naimisissa ja hänellä oli tytär. Sjöwall ja Wahlöö tutustuivat työskennellessään journalisteina samalle lehtikustantamolle. He saivat kaksi poikaa ja kirjoittivat dekkareitaan iltaisin lasten mentyä nukkumaan. Kirjojen tarkoitus oli paljastaa hyvinvointiyhteiskunnan nurjat puolet. He kirjoittivat yhdessä vuosina 1965–1975 yhteensä yhdeksän kirjaa, joiden päähenkilö oli Martin Beck. Heitä pidetään nordic noir -tyylilajin luojina. Miehensä kuoleman jälkeen vuonna 1975 hän työskenteli kääntäjänä kolmekymmentä vuotta. Kirjoista on tullut kansainvälisiä menestysteoksia, ja niitä on myyty yli kymmenen miljoonaa kappaletta sekä sovitettu elokuviksi. Sjöwallin perhe ilmoitti, että hän ei kuollut covid-19-tautiin. == Lähteet == == Aiheesta muualla == * Maj Sjöwallin muistokirjoitus Helsingin Sanomissa Luokka:Ruotsalaiset rikoskirjailijat Luokka:Vuonna 1935 syntyneet Luokka:Vuonna 2020 kuolleet
Hertha Ayrton

Hertha Ayrton (28. huhtikuuta 1854 – 26. elokuuta 1923) oli brittiläinen fyysikko. Hän opiskeli matematiikkaa Cambridgen yliopistossa, mutta tuohon aikaan naiset eivät voineet suorittaa siellä tutkintoa. Hänestä tuli matematiikan opettaja. Myöhemmin hän perehtyi sähkön ominaisuuksiin ja merenpohjan hiekkaan syntyviin kuvioihin. Hänestä tuli myös aktiivinen naisten äänioikeuden edistäjä. Hänen puolisonsa oli fyysikko William Edward Ayrton. Ayrton sai Hughes-mitalin vuonna 1906 sähköä ja merenpohjan kuvioita koskevista tutkimuksistaan. == Lähteet == Luokka:Brittiläiset fyysikot Luokka:Vuonna 1854 syntyneet Luokka:Vuonna 1923 kuolleet
Saarenmaa (Kangasala)

Saarenmaa on Kangasalan osa-alue ja Kangasalan kaupunginosa 6 Kaarina Maununtyttären tien varressaKangasala sai kaupunginosat; Kangasalan Sanomat 24.9.2020. Saarenmaa ulottuu Roineen rannalta Tampereen rajalle. Siellä sijaitsevat Ahuli-järven eteläosa ja Houkanjärvi. == Lähteet == *
Marieke van der Wal

Marieke van der Wal (s. 7. marraskuuta 1979 Delft) on alankomaalainen käsipalloilija, pelipaikaltaan maalivahti. Hän pelasi Alankomaiden maajoukkueessa 196 maaottelua vuosina 2000–2016. Hän saavutti MM-kilpailuissa hopeaa vuonna 2015. Van der Wal pelasi seuratasolla kotimaassaan HV Quintusissa (aiemmalta nimeltään Van Der Voort Quintus) vuosina 1998–2003 ja 2014–2016 sekä V&L; Geleenissä 2003–2005. Ulkomailla hän edusti saksalaista Borussia Dortmundia 2005–2007, espanjalaista CBM Elche Mustangia 2007–2009, espanjalaista SD Itxako Navarraa 2009–2010, saksalaista Frisch auf Göppingeniä 2010, ranskalaista Havre Athletic Clubia 2010–2011 ja ranskalaista Cergy- Pontoise Handballia 2011–2014. == Lähteet == Luokka:Alankomaalaiset käsipalloilijat Luokka:Vuonna 1979 syntyneet Luokka:Elävät henkilöt
Myrthe Schoenaker

Myrthe Schoenaker (s. 1. kesäkuuta 1992 Olst) on alankomaalainen käsipalloilija. Hän on pelannut Alankomaiden maajoukkueessa 13 ottelua ja tehnyt niissä 19 maalia. Schoenaker on pelannut seuratasolla kotimaansa lisäksi saksalaisessa BVB Füchse Berlinissä vuosina 2015–2016, tanskalaisessa København Håndboldissa 2016–2018 ja saksalaisessa VfL Oldenburgissa vuodesta 2018. == Lähteet == Luokka:Alankomaalaiset käsipalloilijat Luokka:Vuonna 1992 syntyneet Luokka:Elävät henkilöt
Kansallisneuvosto (Monaco)

Kansallisneuvosto () on Monacon yksikamarinen lainsäädäntöelin. Lainsäädännön lisäksi neuvosto hyväksyy maan budjetin. Lakialoitteita tehdessä kansallisneuvosto jakaa vastuun maan hallituksen kanssa. Jäseniä kansallisneuvostossa on 24, jotka valitaan viiden vuoden välein järjestettävin vaalein. 16 näistä on 16 eniten henkilökohtaisia ääniä ja loput 8 valitaan suhteellisella vaalitavalla puolueiden nimeämiltä listoilta. Vaaleissa noudatetaan 5 % äänikynnystä. Neuvoston edustajien tulee täyttää seuraavat ehdot: * Monacon kansalainen * Väh. 25-vuotias * Äänioikeutettu * Ei ole valtioneuvoston, kruununeuvoston, korkeimman oikeuden jäsen tai toimi poliittisessa luottamustoimessa jossain toisessa maassa Viimeisimmät vaalit pidettiin vuonna 2023, minkä johdosta suurimmaksi puolueeksi nousi Union Nationale Monégasque, joka voitti kaikki neuvoston 24 paikkaa. Puhemieheksi valittiin Brigitte Boccone-Pagès, joka oli ensimmäinen virassa toimiva nainen. == Lähteet == Kansallisneuvosto Luokka:Kansalliset parlamentit
Fabiola Gianotti

Fabiola Gianotti (s. 1960) on italialainen fyysikko, joka toimii CERNin pääjohtajana vuodesta 2016. Hän väitteli hiukkasfysiikasta Milanossa vuonna 1989. Gianotti johti kolmentuhannen tutkijan ryhmää, joka raportoi vuonna 2012 Higgsin bosonin mahdollisesta löytymisestä Large Hadron Colliderssa. Hän on ollut Academia Europæan jäsen vuodesta 2016.https://www.ae- info.org/ae/Member/Gianotti_Fabiola == Lähteet == Luokka:Italialaiset fyysikot Luokka:Ranskan tiedeakatemian jäsenet Luokka:Academia Europæan jäsenet Luokka:Vuonna 1960 syntyneet Luokka:Elävät henkilöt
Ohtola

Ohtola on yksi Kangasalan osa-alueista ja se kuuluu Haapaniemen kaupunginosaan. Ohtolassa sijaitsee muutamia järviä kuten Iso-Salmus, Koukkujärvi, pieni osa Lahnajärveä, Nelijärvi, Pikku-Salmus, Roine osittain, Ruutananjärvi, Syväjärvi ja Vähä-Riutta osittain. *
Larissa Nüsser

Larissa Nüsser (s. 8. helmikuuta 2000 Born) on alankomaalainen käsipalloilija. Hän on pelannut Alankomaiden maajoukkueessa lokakuusta 2017 alkaen 21 ottelua ja tehnyt niissä 22 maalia. Hän voitti maailmanmestaruuden 2019. Nüsser on edustanut seuratasolla kotimaassaan Handbal Venloa vuosina 2014–2015 ja Dalfsen Handbalia 2015–2018 sekä Tanskassa København Håndboldia vuodesta 2018. == Lähteet == Luokka:Alankomaalaiset käsipalloilijat Luokka:Vuonna 2000 syntyneet Luokka:Elävät henkilöt
Marillyn Hewson

Marillyn Hewson (s. 1953) on yhdysvaltalainen entinen yritysjohtaja. Lockheed Martinin johtajana vuosina 2013-2020\. Hän oli tuolloin yksi maailman vaikutusvaltaisimmista naisista. Hewson syntyi Kansasin Junction Cityssä ja opiskeli Alabaman yliopistossa. Ennen toimitusjohtajaksi nimittämistään hän ehti tehdä 30 vuoden uran Lockheed Martinilla. Jo siinä vaiheessa (2012) Forbes luokitteli hänet liike-elämän vaikutusvaltaisimpien naisten joukkoon. Vuonna 2018 hän oli noussut jo sijalle 8. maailman vaikutusvaltaisimpien naisten listalla. Hewsonin johdolla Lockheed Martin on vahvistanut asemiaan sekä Yhdysvaltojen sotilasteknologian tuottajana että ulkomaankaupassa. == Lähteet == Luokka:Vuonna 1953 syntyneet Luokka:Yhdysvaltalaiset yritysjohtajat Luokka:Elävät henkilöt
Kelly Vollebregt

Kelly Vollebregt (s. 1. tammikuuta 1995 Delft) on alankomaalainen käsipalloilija. Hän on pelannut Alankomaiden maajoukkueessa kuusi ottelua ja tehnyt niissä kahdeksan maalia. Vollebregt on seuratasolla pelannut kotimaansa lisäksi Saksassa, jossa hän on edustanut VL Koblenz/Tus Weibernia vuosina 2013–2015, TuS Metzingeniä 2015–2019 ja Borussia Dortmundia vuodesta 2019. == Lähteet == Luokka:Alankomaalaiset käsipalloilijat Luokka:Vuonna 1995 syntyneet Luokka:Elävät henkilöt
Seiko Hashimoto

Seiko Hashimoto (, s. 5. lokakuuta 1964 Abira) on japanilainen poliitikko sekä entinen pikaluistelija ja ratapyöräilijä ja olympiamitalisti. Hashimoto osallistui neljiin talviolympialaisiin vuosina 1984–1994. Hashimoto saavutti pronssia Albertvillen olympialaisissa 1992 1 500 metrin pikaluistelussa. Kesäolympialaisiin Hashmimoto osallistui 1988, 1992 ja 1996 ratapyöräilyssä, mutta ei saavuttanut olympiamitaleja. Hänellä on pikaluistelusta kuusi mestaruutta Aasian talvikisoissa. Urheilu-uran jälkeen vuonna 1995 Hashimoto valittiin Japanin ylähuoneeseen, jossa on toiminut tämän jälkeen neljä kautta. Hashimoto edustaa liberaalidemokraattista puoluetta. Hän on toiminut Japanin luisteluliiton puheenjohtajana vuodesta 2006 lähtien. Helmikuussa 2021 hänet valittiin Tokion kesäolympialaisten järjestelytoimikunnan puheenjohtajaksi Yoshirō Morin erottua tehtävästä. == Lähteet == Luokka:Japanilaiset pikaluistelijat Luokka:Japanilaiset ratapyöräilijät Luokka:Japanilaiset poliitikot Luokka:Japanilaiset olympiamitalistit Luokka:Vuonna 1964 syntyneet Luokka:Elävät henkilöt
Vedentausta

Vedentausta on yksi Kangasalan osa-alueista. Kuhmalahti, Tankojärvi ja Tervaniemenlahti sijaitsevat siellä. *
Anna Rita Del Piano

thumb|right|240px|Del Piano vuonna 2009 Anna Rita Del Piano (oikealta nimeltään Anna Rita Viapiano, s. 26. heinäkuuta 1966 Cassano delle Murge) on italialainen näyttelijä ja teatteriohjaaja. Hän on esiintynyt useissa italiankielisissä elokuvissa, televisiosarjoissa ja teattereissa. Hän on ohjannut 2000-luvulla erityisesti useita musikaaleja. == Aiheesta muualla == * Luokka:Italialaiset näyttelijät Luokka:Vuonna 1966 syntyneet Luokka:Elävät henkilöt
Emina Jahović

Emina Jahović (kyr. ; avionimi Emina Sandal, tunnettu Turkissa nimellä Emina Türkcan; 15. tammikuuta 1982 Novi Pazar, Serbian sosialistinen tasavalta) on serbialais-turkkilainen muusikko, näyttelijä ja malli. Jahović on yksi Balkanin alueen suosituimmista pop-laulajista, joka nousi kuuluisuuteen esiinnyttyään menestyksekkäästi useilla musiikkifestivaaleilla. Jahović julkaisi esikoisalbuminsa Osmi Dan vuonna 2001. Vuonna 2008 hän julkaisi englanninkielisen kappaleen Exhale, joka nousi suosituksi Balkanin lisäksi muualla Euroopassa ja Amerikassa. Jahovićin suosio kasvoi entisestään vuonna 2009 julkaistun kolmannen albumin Vilan myötä. Levyn singlejulkaisu Med valittiin tuolloin Balkanin populaarimusiikin palkintogaalassa vuoden kappaleeksi. Vuosina 2010–2011 Jahović näytteli suositussa turkkilaisessa saippuasarjassa Lale Devri, jota on esitetty yli 30 maassa. Jahovićilla on Serbian ja Turkin kaksoiskansalaisuus. Hän oli kymmenen vuotta naimisissa turkkilaisen laulajan Mustafa Sandalin kanssa ja sai tämän kanssa kaksi kaksi lasta. Avioliitto päättyi eroon 2018. Jahovićin veli Mirsad Türkcan on ensimmäinen NBA:ssa pelannut turkkilainen. == Lähteet == == Aiheesta muualla == *Virallinen kotisivu Luokka:Serbialaiset laulajat Luokka:Serbialaiset näyttelijät Luokka:Serbialaiset mallit Luokka:Turkkilaiset laulajat Luokka:Turkkilaiset näyttelijät Luokka:Turkkilaiset mallit Luokka:Vuonna 1982 syntyneet Luokka:Elävät henkilöt
Alison Williamson

Alison Jane Williamson MBE (s. 3. marraskuuta 1971, Melton Mowbray) on brittiläinen entinen jousiampuja ja olympiamitalisti. Williamson osallistui urallaan kuusiin olympialaisiin vuosina 1992–2012. Hän saavutti olympiapronssia Ateenan olympialaisissa 2004 naisten jousiammunan yksilökilpailussa. ==Lähteet== Luokka:Brittiläiset jousiampujat Luokka:Brittiläiset olympiamitalistit Luokka:Vuonna 1971 syntyneet Luokka:Elävät henkilöt
Anna Orlova

Anna Orlova (s. 23. elokuuta 1972 Riika) on latvialainen entinen ohjaskelkkailija ja poliisi. Orlova osallistui urallaan kuusiin olympialaisiin vuosina 1992–2010. Hän sijoittui parhaimmillaan olympiaturnauksessa seitsemänneksi Torinon olympialaisissa 2006. Orlova saavutti urallaan MM–kilpailuissa hopeaa sekä EM–kilpailuissa kultaa ja pronssia joukkuekilpailuissa. == Lähteet == Luokka:Latvialaiset ohjaskelkkailijat Luokka:Vuonna 1972 syntyneet Luokka:Elävät henkilöt
Juri Pimenov

Juri Igorjevitš Pimenov (, 29. maaliskuuta 1958 Moskova, Venäjän SFNT – 19. huhtikuuta 2019) oli Neuvostoliittoa edustanut soutaja, olympiamitalisti ja maailmanmestari. Pimenov kilpaili perämiehettömissä kaksikoissa kaksoisveljensä Nikolain kanssa. Veljekset saavuttivat olympiahopeaa Moskovassa 1980, kolme maailmanmestaruutta ja useita muita MM-mitaleja. He kilpailivat myös Soulin 1988 ja Barcelonan 1992 kesäolympialaisissa itäblokin boikotoitua Los Angelesin 1984 olympiakisoja.Olympics at Sports- Reference.comhttp://www.sport-komplett.de/sport- komplett/sportarten/r/rudern/hst/79.htmlhttp://www.sport-komplett.de/sport- komplett/sportarten/r/rudern/hst/82.html Pimenov kuoli 61-vuotiaana 19. huhtikuuta 2019.https://rsport.ria.ru/20190419/1552852644.html == Lähteet == * Yury Pimenov Bio, Stats, and Results Olympics at Sports-Reference.com === Viitteet === Luokka:Neuvostoliittolaiset soutajat Luokka:Neuvostoliittolaiset olympiamitalistit Luokka:Vuonna 1958 syntyneet Luokka:Vuonna 2019 kuolleet
Nikolai Pimenov

Nikolai Igorjevitš Pimenov (, s. 29. maaliskuuta 1958 Moskova, Venäjän SFNT) on Neuvostoliittoa edustanut, kilpauransa päättänyt soutaja, olympiamitalisti ja maailmanmestari. Pimenov kilpaili perämiehettömissä kaksikoissa kaksoisveljensä Jurin kanssa. Veljekset saavuttivat olympiahopeaa Moskovassa 1980, kolme maailmanmestaruutta ja useita muita MM-mitaleja. He kilpailivat myös Soulin 1988 ja Barcelonan 1992 kesäolympialaisissa itäblokin boikotoitua Los Angelesin 1984 olympiakisoja.Olympics at Sports- Reference.comhttp://www.sport-komplett.de/sport- komplett/sportarten/r/rudern/hst/79.htmlhttp://www.sport-komplett.de/sport- komplett/sportarten/r/rudern/hst/82.html == Lähteet == * Nikolay Pimenov Bio, Stats, and Results Olympics at Sports-Reference.com === Viitteet === Luokka:Neuvostoliittolaiset soutajat Luokka:Neuvostoliittolaiset olympiamitalistit Luokka:Vuonna 1958 syntyneet Luokka:Elävät henkilöt
Vlado Goreski

Vlado Goreski (, 21. huhtikuuta 1958 Bitola, Makedonian ST, Jugoslavia) on pohjoismakedonialainen graafikko ja taiteilija. Goreski valmistui taideakatemiasta Ljubljanasta ja taidehistoriassa Skopjesta. == Taidenäyttelyt == Noin 20 yksityisnäyttelyä ja 150 kollektiivista näyttelyä, mm. SloveniaSlovenija Open to Art/, KroatiaGoreski (Makedonija/Macedonia), RanskaTrienniale mondiale , EnglantiDialogue with Nature, ItaliaMIRROR – face to face 2017 , MeksikoPrints for Peace-Grabados por la Paz México / ja Puola.WYSTAWA Vuodesta 1994 hän on Bitolan Kansainvälisen graafisen triennaalin johtaja.Triennial of Graphic Art Bitola File:01 let tus.JPG File:02 posleden ostrov,bakropis.Jjpg.jpg File:Let,maslo.JPG File:XVII,moliv.jpg == Palkinnot == Goreski on voittanut yli 20 kansallista ja kansainvälistä palkintoa, mm. Iași, Romania.Nominalizările și Premiile/ Utmärkelser == Bibliografia == * “Vlado Goreski” ,Drypoint I, Galerie Jan SENNY, 2019variationer. * “Vlado Goreski” ,Nocturne, variationer, Galerie Van Gis, 2018Katalog. == Lähteet == ==Aiheesta muualla== * Academia.edu * for Paolo Ciampini * Goreski ,Drypoint II * Goreski ,Drypoint I * Vlado Goreski ,Drypoint VI, Cathedral - 2 * Goreski Nocturne I * GORESKI tutte le informazioni * MAM Multimedia Art Magazine * Akademia Sztuk Pięknych (Katowice) * Владо Ѓорески * Grafiche divagazioni - Grafiche divagazioni - Incisori Contemporanei * KOLEKCJA * Vlado Goreski * Vlado Goreski - Academia edu Luokka:Pohjoismakedonialaiset henkilöt Luokka:Elävät henkilöt Luokka:Vuonna 1958 syntyneet
Ayanna Pressley

Ayanna Soyini Pressley (s. 3. helmikuuta 1974 Chicago, Illinois) on yhdysvaltalainen poliitikko demokraattisesta puolueesta. == Ura == Pressley on toiminut tammikuusta 2019 Yhdysvaltain edustajainhuoneen jäsenenä Massachusettsin osavaltion 7. vaalipiiristä, joka käsittää osan Bostonin, Cambridgen ja Miltonin kaupungeista sekä Chelsean, Everettin, Randolphin ja Somervillen kaupungit kokonaisuudessaan. Hän voitti demokraattien syyskuun 2018 esivaalissa pitkäaikaisen edustajainhuoneen jäsenen, kaksikymmentä vuotta aiemmin ensimmäistä kertaa valitun Mike Capuanon. Jo esivaalivoitto ratkaisi Pressleyn valinnan edustajainhuoneeseen, sillä millään muulla puolueella ei ollut marraskuun 2018 vaaleissa ehdokasta tässä vaalipiirissä. Pressley aloitti vuonna 1992 opinnot Bostonin yliopistossa, mutta jätti ne kesken vuonna 1994. Pressley on tehnyt liki koko työuransa politiikassa. Hän kuului vuosina 1996–2009 senaattori John Kerryn avustajakuntaan, mitä ennen hän oli avustanut edustajainhuoneen jäsen Joseph P. Kennedy II:ta. Vuosina 2010–2018 hän toimi Bostonin kaupunginvaltuutettuna. Pressley kuuluu kongressissa neljän progressiivisen ja sosialistin muodostamaan ryhmään, joka tunnetaan nimellä ”the Squad”. Tähän kuuluvat myös Ilhan Omar, Alexandria Ocasio-Cortez ja Rashida Tlaib. == Yksityiselämä == Pressley on ollut vuodesta 2014 naimisissa Conan Harrisin kanssa, jonka kanssa oli alkanut seurustella kolme vuotta aiemmin. Liiton myötä Pressleystä tuli Harrisin tyttären äitipuoli. == Lähteet == == Aiheesta muualla == * * Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Afroamerikkalaiset Luokka:Vuonna 1974 syntyneet Luokka:Elävät henkilöt
Allister Brimble

Allister Brimble (s. 1970) on brittiläinen pelimuusikko. Varhaisimpia Brimblen töitä on Treasure Island Dizzy (1989). Brimble on julkaissut töitä myös albumeilla. Brimble sai syntymäpäivälahjaksi Sinclair Spectrumin, jonka piippauksia ohjelmakomennoilla sai aikaan sävelmää muistuttavia ääniä. Ostettuaan Amigan Brimble opetteli Aegis Sonixin ja SoundTrackerin käytön ja lähetti tekemiään kappaleita 17BIT Softwarelle, joka julkaisi kappaleita osana public domain -ohjelmistokirjastoa. 17BIT:in Martyn Brown perusti pelitalon nimeltä Team17, jonka peleihin Brimble teki musiikkia. == Diskografia == * * * * * == Lähteet == == Aiheesta muualla == * Profiili MobyGamesissä * * Luokka:Videopelimuusikot Luokka:Vuonna 1970 syntyneet Luokka:Elävät henkilöt
Ginni Rometty

Virginia "Ginni" Rometty (s. 1957 Chicago) on yhdysvaltalainen entinen yritysjohtaja. Hän on johtanut IBM:ää sen muuttuessa teknologiayhtiöstä datayhtiöksi. Hän valitsi tekoälysovellukset yrityksensä strategian keskiöön ja investoi rohkeasti lohkoketjujen ja kvanttilaskennan kehittämiseen. Forbes luokitteli vuonna 2018 Romettyn maailman vaikutusvaltaisimpien naisten joukossa sijalle 10. Rometty oli IBM:n toimitusjohtaja ja hallituksen puheenjohtaja vuosina 2012-2020. == Lähteet == Luokka:Yhdysvaltalaiset yritysjohtajat Luokka:Vuonna 1957 syntyneet Luokka:Elävät henkilöt
Pajula (Kangasala)

Pajula on Kangasalan osa-alue entisen Kuhmalahden kunnan alueella. Pajulassa sijaitsee pari järveä, Kuhmajärvi ja Pajulanjärvi. *
Mattilankylä

Mattilankylä on Kangasalan itäinen osa-alue (entisen Kuhmalahden kunnan alueella). Lemojärvi ja Pajulanjärvi sijaitsevat siellä. *
Sils Marian pilvet

Sils Marian pilvet (Clouds of Sils Maria) on Olivier Assayasin käsikirjoittama ja ohjaama eurooppalainen draamaelokuva vuodelta 2014. Teatteriaiheisen ihmissuhdedraaman pääosissa näyttelevät Juliette Binoche, Kristen Stewart ja Chloë Grace Moretz. == Juoni == Avioeronsa keskellä eurooppalainen näyttelijä Maria Enders saapuu Sveitsiin tekemään vanhemman naisen roolia samassa lesbosuhteesta kertovassa näytelmässä, jossa löi itsensä läpi vuosikymmeniä sitten nuoremman naisen roolissa. Tähän rooliin on nyt valittu räikeä uuden polven jenkkifilmitähti. Odotellessaan harjoitusten alkua erikoisesta sääilmiöstään tunnetussa Silserseen alueen pikkukylässä Maria yrittää yhdessä amerikkalaisen assistenttinsa Valentinen kanssa löytää näkökulmaa hahmolleen. Analyyttisen Valin ja hänestä yhä pahemmin riippuvaisen Marian keskinäiset keskustelut alkavat muistuttaa näytelmän naisten välistä valtataistelua. == Rooleissa == == Vastaanotto == Elokuva sai ensi-iltansa Cannesin elokuvajuhlilla, jossa se oli ehdokkaana Kultaisen palmun saajaksi. (Tilaajille.) Kristen Stewartista tuli elokuvan myötä toinen amerikkalaisnäyttelijä Adrien Brodyn jälkeen (Pianisti, 2002), joka on palkittu ranskalaisessa César-palkintogaalassa. Elokuva tuotti viisi muutakin César-ehdokkuutta ja voitti Louis Delluc -palkinnon vuoden parhaana ranskalaiselokuvana. Arvostelut olivat enimmäkseen myönteisiä, mutta esimerkiksi New York Postin arvioija kutsui Sils Marian pilviä draamana yhtä poreilevaksi kuin ikkunalaudalle jätetty vesilasi. Seura-lehden Arto Pajukallion mielestä Assayasin luonnetutkielma kasvaa koskettavaksi ihmissuhteiden ja taiteilijapiirien kuvaukseksi, jossa ”erilaisuuksia ja vastakohtaisuuksia tutkitaan ajassa, tunteissa, kulttuureissa”. Film-O- Holic.com-elokuvasivuston Anna Koivumäen mukaan kolmen naisen varaan rakennettu tarina on täynnä vivahteikkaita ja hienovaraisia näyttelijäsuorituksia. Episodi-elokuvasivuston Marta Bałagan mukaan Binochen ja Stewartin välillä on hienoa kemiaa: ”Vaikka heidän suhteensa ei etenekään seksuaaliseksi asti, sen epätasapainoinen dynamiikka heijastaa jatkuvasti läsnäolevaa näytelmää.” Tarinan avoin loppu tuntui hänestä pettymykseltä monien teemojen jäädessä yhdistymättä. == Lähteet == Luokka:Vuoden 2014 ranskalaiset elokuvat Luokka:Vuoden 2014 saksalaiset elokuvat Luokka:Sveitsiläiset elokuvat Luokka:Saksalaiset draamaelokuvat Luokka:Ranskalaiset draamaelokuvat
Angela Ahrendts

Angela Ahrendts (s. 12. kesäkuuta 1960 New Palestine, Indiana) on yhdysvaltalainen yritysjohtaja. Hän on johtanut Burberryä ja Applen myymälä- ja verkkokauppaa. Talouslehti Forbes luokitteli vuonna 2018 Ahrendtsin maailman vaikutusvaltaisimpien naisten joukossa sijalle 13. Ahrendts aloitti Burberryn toimitusjohtajana vuonna 2006 ja teki heti radikaaleja uudistuksia. Hän lakkautti 35 tuotelinjaa, joista monissa oli yhtiön tunnettua ruutukuviota, ”burberry-ruutua”. Yhtiön brändiä oli lisensoitu jo liikaa, ja sen arvo luksusmerkkinä oli väljähtymässä. Yhtiön liikevaihto kolminkertaistui Ahrendtsin kaudella. Ahrendts siirtyi Applelle vuonna 2014. Applella hänen palkkansa oli loppuvaiheessa kaksi kertaa niin suuri kuin toimitusjohtaja Tim Cookilla. Ahrendts lähti Applelta huhtikuussa 2019. == Lähteet == Luokka:Yhdysvaltalaiset yritysjohtajat Luokka:Vuonna 1960 syntyneet Luokka:Elävät henkilöt
Tina Charles

Tina Charles (s. 5. joulukuuta 1988) on yhdysvaltalainen koripalloilija. Hän on voittanut kaksi olympiakultaa ja kolme maailmanmestaruutta. Kaudella 2012 hänet valittiin WNBA:n arvokkaimmaksi pelaajaksi. Charles voitti olympiakultaa Lontoossa 2012 ja Rio de Janeirossa 2016. Maailmanmestaruuden hän on voittanut Tšekissä 2010, Turkissa 2014 ja Espanjassa 2018. Vuonna 2009 hän voitti kultaa universiadeissa. Charles edusti yliopistosarja NCAA:ssa Connecticutin yliopistoa. Connecticut Sun varasi hänet ensimmäisellä varausvuorolla vuonna 2010. Hän on edustanut WNBA:ssa Connecticut Sunia kausina 2010–2013 ja New York Libertyä kaudesta 2014. Hänet valittiin liigassa vuoden tulokkaaksi kaudella 2010 ja arvokkaimmaksi pelaajaksi 2012. WNBA:n ykköstähdistöön hänet valittiin kausina 2011, 2012, 2015, 2016 ja 2017 sekä kakkostähdistöön kausina 2010, 2013 ja 2014. Talvisin Charles on pelannut Euroopassa: Venäjällä, Turkissa ja Puolassa. == Lähteet == Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1988 syntyneet Luokka:Elävät henkilöt
Juho Poutanen

Juho Poutanen (13. elokuuta 1888 Sortavalan maalaiskunta Kuka kukin on (Aikalaiskirja) 1954, s. 661. (Viitattu 21.4.2019) – 21. huhtikuuta 1967 Helsinki) oli suomalainen päätoimittaja. Juho Poutasen vanhemmat olivat pienviljelijä Juhana Poutiainen ja Regina Kalavainen ja puoliso vuodesta 1916 Hanna Katriina Patja. Poutanen kävi kansanopiston 1907–1908 ja työskenteli ensin maanviljelijänä. Hän toimi Karjalan Äänen toimittajana 1919–1922 ja päätoimittajana 1922–1926. Liiton uutistoimittaja hän oli 1926–1930, vastaava päätoimittaja 1930–1933 ja päätoimittaja 1933-1958. Pakinoitsijana Poutanen käytti Vasara-nimimerkkiä. Sortavala-kautenaan hän oli myös kaupunginvaltuuston jäsen.Kuolleita. Helsingin Sanomat, 23.4.1967, s. 11.Päätoimittaja Juho Poutanen 70-vuotias. Helsingin Sanomat, 13.8.1958, s. 6. ==Lähteet== Luokka: Suomalaiset päätoimittajat Luokka: Pakinoitsijat Luokka: Sortavalan kaupunginvaltuutetut Luokka: Vuonna 1888 syntyneet Luokka: Vuonna 1967 kuolleet
Rabia Djelti

Rabia Djelti (5. elokuuta 1954) on algerialainen kirjailija joka kirjoittaa sekä arabiaksi että ranskaksi. Hän on toiminut myös toimittajana. Rabia Djeltin vanhemmat olivat kiinnostuneita kirjallisuudesta ja hän löysi kotinsa hyllystä ranskalaisia klassikoita. Hän kävi alakoulun perheen asuessa Marokossa, yläkoulun Algeriassa ja aloitti kirjallisuuden opiskelun Oranissa, Algeriassa. Tohtoriksi hän valmistui Damaskoksen yliopistosta Syyriasta. Runoutta Djelti ryhtyi kirjoittamaan ensiksi arabiaksi vuonna 1981 työskennellen samalla journalistina. Hänen myydyimmät kokoelmansa ovat ranskaksi käännetty Murmures du Secret vuodelta 2002 ja Qui est-ce dans la miroir vuodelta 2003. Vuonna 2010 hän ryhtyi prosaistiksi. Hänen romaaninsa ilmestyivät 2013 ja 2016. Algerian sisällissodan aikana 1990-luvulla Rabia Djeltin ja hänen miehensä henkeä uhattiin useasti. Vuonna 1992 hän pelastui murhayritykseltä kuin ihmeen kautta. Tapauksen jälkeen perhe sai turvapaikan Ranskasta. Rabia Djeltillä ja hänen kirjailijamiehellään Amin Zawawilla on yksi tytär, Lina Doran, joka on laulaja-lauluntekijä. == Lähteet == Luokka:Algerialaiset henkilöt Luokka:Algerialaiset kirjailijat Luokka:Vuonna 1954 syntyneet Luokka:Elävät henkilöt
Breanna Stewart

Breanna Stewart (s. 27. elokuuta 1994) on yhdysvaltalainen koripalloilija. Hän on voittanut kolme olympiakultaa ja kolme maailmanmestaruutta. Vuonna 2018 hänet valittiin maailmanmestaruuskilpailujen arvokkaimmaksi pelaajaksi ja WNBA:ssa sekä runkosarjan että loppuotteluiden arvokkaimmaksi pelaajaksi. Stewart voitti olympiakultaa Rio de Janeirossa 2016, Tokiossa 2020 ja Pariisissa 2024. Maailmanmestaruuden hän on voittanut Turkissa 2014, Espanjassa 2018 ja Australiassa 2022. Espanjassa hänet valittiin turnauksen arvokkaimmaksi pelaajaksi ja tähdistöviisikon jäseneksi. Australiassa hän oli jälleen tähdistöviisikossa. Vuosina 2011 ja 2013 hän voitti kultaa alle 19-vuotiaiden MM-kilpailuissa; ensimmäisellä kerralla hänet valittiin turnauksen tähdistöjoukkueeseen ja toisella kerralla arvokkaimmaksi pelaajaksi. Vuonna 2010 hän oli voittamassa alle 17-vuotiaiden maailmanmestaruutta. Stewart edusti yliopistosarja NCAA:ssa Connecticutin yliopiston Connecticut Huskies -joukkuetta ja voitti historiallisesti neljä peräkkäistä mestaruutta vuosina 2013–2016. Seattle Storm varasi hänet ensimmäisellä varausvuorolla vuonna 2016. Kaudella 2016 hänet valittiin vuoden tulokkaaksi. Kolmannella kaudellaan 2018 hän voitti WNBA:n mestaruuden ja hänet valittiin niin runkosarjan kuin pudotuspelienkin arvokkaimmaksi pelaajaksi. Stewart voitti toisen mestaruutensa kaudella 2020, jolloin hänet valittiin toistamiseen loppuotteluiden arvokkaimmaksi pelaajaksi. Koko sarjan arvokkain pelaaja hän oli jälleen kaudella 2023. Talvikausina 2016–2017 ja 2017–2018 Stewart on pelannut Kiinassa. Sen jälkeen hän on pelannut talvikaudella Euroopassa ja voittanut kahdesti Euroliigan. Vuonna 2021 hän voitti sarjan venäläisessä UMMC Ekaterinburgissa ja 2023 turkkilaisessa Fenerbahçessa. == Lähteet == Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1994 syntyneet Luokka:Elävät henkilöt
Wendy Melvoin

Wendy Ann Melvoin (s. 26. tammikuuta 1964 Los Angeles) on yhdysvaltalainen kitaristi ja laulaja-lauluntekijä, joka teki yhteistyötä Princen kanssa tämän taustayhtyeessä The Revolution ja duosta Wendy & Lisa yhdessä Lisa Colemanin kanssa. == Ura == Melvoin tapasi Princen vuonna 1983 harjoitellessaan kitaransoittoa Lisa Colemanin huoneessa. Muutaman päivän päästä Prince pyysi Melvoinia sijaistamaan kitaristi Dez Dickersonia joka ei ollut tullut soundcheckiin. Samana iltana Prince kutsui hänet yhtyeen jäseneksi. Pian Princen vuonna 1986 valmistuneen albumin Parade jälkeen Coleman ja Melvoin erosivat yhtyeestä ja perustivat duon Wendy & Lisa, joka tunnetaan myös nimellä Girl Brothers. Melvoin ja Coleman sävelsivät musiikkia tv-sarja Heroesin ensimmäiselle tuotantokaudelle ja teeman tv-sarjaan Nurse Jackie, josta heille myönnettiin Emmy-palkinto vuonna 2010. Marraskuun 2015 puolivälissä he aloittivat työskentelyn amerikkalaisen tv-sarjan Kosketus parissa. Melvoin soittaa kitaraa Madonnan vuoden 2008 albumilla Hard Candy kappaleessa She's Not Me. == Lähteet == Luokka:Yhdysvaltalaiset multi- instrumentalistit Luokka:Yhdysvaltalaiset lauluntekijät Luokka:Vuonna 1964 syntyneet Luokka:Elävät henkilöt
Layshia Clarendon

Layshia Clarendon (s. 2. toukokuuta 1991) on yhdysvaltalainen koripalloilija. Hän on maailmanmestari vuodelta 2018. Clarendon voitti Yhdysvaltain maajoukkueen pelaajana maailmanmestaruuden Espanjassa 2018. Vuonna 2009 hän voitti kultaa alle 19-vuotiaiden MM-kilpailuissa. Clarendon edusti yliopistosarja NCAA:ssa Kalifornian yliopistoa ja pelasi Final Fourissa 2013, kun yliopiston Golden Bears -joukkue ylsi ensi kertaa historiansa aikana lopputurnaukseen. Indiana Fever varasi Clarendonin yhdeksännellä varausvuorolla vuonna 2013. Hän on edustanut WNBA:ssa Indiana Feveriä kausina 2013–2015, Atlanta Dreamiä 2016–2018 ja Connecticut Sunia heinäkuusta 2018. == Lähteet == Luokka:Yhdysvaltalaiset koripalloilijat Luokka:Vuonna 1991 syntyneet Luokka:Elävät henkilöt
Morgan Tuck

Morgan Tuck (s. 30. huhtikuuta 1994) on yhdysvaltalainen koripalloilija. Hän on voittanut yhden maailmanmestaruuden ja pelannut WNBA:ssa kaudesta 2016. Tuck voitti Yhdysvaltain maajoukkueen pelaajana maailmanmestaruuden Espanjassa 2018. Vuosina 2011 ja 2013 hän voitti kultaa alle 19-vuotiaiden MM- kilpailuissa sekä vuonna 2010 alle 17-vuotiaiden MM-kilpailuissa. Tuck edusti yliopistosarja NCAA:ssa Connecticutin yliopiston Connecticut Huskies -joukkuetta ja voitti neljä peräkkäistä mestaruutta vuosina 2013–2016. Connecticut Sun varasi hänet kolmannella varausvuorolla vuonna 2016. Kahdella ensimmäisellä WNBA-kaudellaan hän kärsi polviongelmista. == Lähteet == Luokka:Yhdysvaltalaiset koripalloilijat Luokka:Vuonna 1994 syntyneet Luokka:Elävät henkilöt
Margit Schumann

Margit Schumann (14. syyskuuta 1952 Waltershausen – 11. huhtikuuta 2017 Oberhof) oli Itä-Saksaa edustanut ohjaskelkkailija, olympiavoittaja, maailman- ja euroopanmestari. Schumann voitti yksinkelkkailussa olympiakultaa Innsbruckissa 1976 ja olympiapronssia Sapporossa 1972. Hän kilpaili myös Lake Placidin talviolympialaisissa 1980 missä sijoittui kuudenneksi. Schumann voitti myös lukuisia muita arvokisamitaleita joiden joukossa kolme maailman- ja neljä euroopanmestaruutta. Schumann nimettiin ensimmäisten joukossa lajin kunniagalleriaan vuonna 2004. Hän kuoli Oberhofissa 64-vuotiaana 11. huhtikuuta 2017.Olympics at Sports-Reference.comhttps://www.fil- luge.org/en/news/olympic-champion-margit-schumann-passes-away == Lähteet == * Margit Schumann Bio, Stats, and Results Olympics at Sports-Reference.com === Viitteet === == Aiheesta muualla == Luokka:Itäsaksalaiset ohjaskelkkailijat Luokka:Itäsaksalaiset olympiavoittajat Luokka:Vuonna 1952 syntyneet Luokka:Vuonna 2017 kuolleet
Brigitte Ahrenholz

Brigitte Ahrenholz (8. elokuuta 1952 Potsdam – maalis- tai huhtikuu 2018) oli Itä-Saksaa edustanut soutaja, olympiavoittaja, maailman- ja euroopanmestari. Ahrenholz kuului Itä-Saksan olympiakultaa voittaneeseen kahdeksikkojoukkueeseen Montréalissa 1976. Hän juhli urallaan myös maailman- ja euroopanmestaruuttahttps://worldrowing.com/athlete/be2c7a84-cae9-44b6-a8ed-366f542d73c9 .Olympics at Sports-Reference.com Ahrenholzista tuli polvivaivoihin erikoistunut kirurgi. Hänen tyttärensä ilmoitti hänet kadonneeksi maaliskuun 2018 alussa. Kuukautta myöhemmin Ahrenholzin ruumis löydettiin Zernsee- järvestä.https://www.is.fi/muutlajit/art-2000005634879.html == Lähteet == * Brigitte Ahrenholz Bio, Stats, and Results Olympics at Sports-Reference.com === Viitteet === Luokka:Itäsaksalaiset soutajat Luokka:Itäsaksalaiset olympiavoittajat Luokka:Vuonna 1952 syntyneet Luokka:Vuonna 2018 kuolleet
A’ja Wilson

A’ja Wilson (s. 8. elokuuta 1996) on yhdysvaltalainen koripalloilija. Hän on voittanut kaksi olympiakultaa ja kaksi maailmanmestaruutta ja pelannut WNBA:ssa kaudesta 2018. Wilson on voittanutYhdysvaltain maajoukkueen pelaajana maailmanmestaruuden Espanjassa 2018 ja Australiassa 2022 sekä olympiakultaa Tokiossa 2021 ja Pariisissa 2024. Vuosina 2013 ja 2015 hän voitti kultaa alle 19-vuotiaiden MM-kilpailuissa ja jälkimmäisellä kerralla hänet valittiin turnauksen arvokkaimmaksi pelaajaksi. Wilson edusti yliopistosarja NCAA:ssa Etelä-Carolinan yliopiston Gamecocks-joukkuetta ja voitti mestaruuden vuonna 2017. Las Vegas Aces varasi hänet ensimmäisellä varausvuorolla WNBA:han vuonna 2018. Ensimmäisellä ammattilaiskaudellaan hänet valittiin tähdistöotteluun ja vuoden tulokkaaksi. Hän pelasi 33 runkosarjaottelua – jokaisen niistä avauskokoonpanossa – ja teki 20,7 pistettä, 8,0 levypalloa ja 2,2 syöttöä ottelua kohden. Wilson on voittanut WNBA:n mestaruuden 2018 ja 2020. Talvikaudella Wilson on pelannut Kiinassa Shaanxi Tianze -joukkueessa. == Lähteet == Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1996 syntyneet Luokka:Elävät henkilöt
Kelsey Plum

Kelsey Plum (s. 24. elokuuta 1994 Poway, Kalifornia) on yhdysvaltalainen koripalloilija ja olympiavoittaja. Hän on voittanut yhden maailmanmestaruuden ja pelannut WNBA:ssa kaudesta 2017. Plum voitti Yhdysvaltain maajoukkueen pelaajana maailmanmestaruuden Espanjassa 2018. Vuonna 2015 hän saavutti hopeaa Pan-Amerikan kisoissa. Vuonna 2013 hän voitti kultaa alle 19-vuotiaiden MM- kilpailuissa. Plum voitti olympiakultaa Pariisissa 2024. Plum edusti yliopistosarja NCAA:ssa Washingtonin yliopiston Huskies-joukkuetta vuosina 2013–2017. San Antonio Stars varasi hänet ensimmäisellä varausvuorolla WNBA:han vuonna 2017. Vuonna 2018 seuran nimeksi vaihtui Las Vegas Aces. Plum valittiin ensimmäisellä ammattilaiskaudellaan tulokkaiden tähdistökentälliseen. Talvikausina Plum on pelannut Turkissa Fenerbahçen joukkueessa. Kaudella 2017–2018 hän voitti Turkin mestaruuden ja hänet valittiin liigan loppuotteluiden arvokkaimmaksi pelaajaksi. Vuonna 2021 Plum oli mukana Yhdysvaltain joukkueessa, joka voitti Tokion olympialaisissa naisten 3x3-koripallon ensimmäisen olympiakullan. == Lähteet == Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1994 syntyneet Luokka:Elävät henkilöt
Yodrak Salakjai

Yodrak Salakjai (สิ้นนักร้องลูกทุ่งชื่อดัง “ยอดรัก”จากไปอย่างสงบยอดรัก สลักใจ สิ้นใจแล้ว ที่รพ.พระรามเก้า, 8. helmikuuta 1956 - 9. elokuuta 2008, Thaimaaปิดตำนานลูกทุ่ง “ ยอดรัก สลักใจ ” สิ้นลมแล้ว ) on thaimaalainen laulaja. Hän on laulaja elokuvissaรำลึก'ยอดรัก สลักใจ'6ปีชี้วัดอนาคตลูกทุ่งชาย == Diskografia == === Studioalbumit === * Jod Mai Jak Neaw Na (จดหมายจากแนวหน้า) * Hom Tong Non Tay (ห่มธงนอนตาย) * Khad Khon Hung Kaw (ขาดคนหุงข้าว) * Ai Num Too Pleang (ไอ้หนุ่มตู้เพลง) * Khad Nguen Khad Rak (ขาดเงินขาดรัก) * Sam Sib Yang Jeaw (สามสิบยังแจ๋ว) * Aao Nae (เอาแน่) * Jam Jai Doo (จำใจดู) * Long Luea Ha Rak (ล่องเรือหารัก) * Kha Tha Ma Ha Ni Yom (คาถามหานิยม) * Ar Ray Koe Koo (อะไรก็กู) * Khob Khun Fan Pleang (ขอบคุณแฟนเพลง) == Lähteet == Luokka:Thaimaalaiset näyttelijät Luokka:Thaimaalaiset laulajat Luokka:Vuonna 1956 syntyneet Luokka:Vuonna 2008 kuolleet
Maria Dąbrowska

Maria Dąbrowska (6. lokakuuta 1889 Russów, Puola – 19. toukokuuta 1965 Varsova) oli puolalainen kirjailija. Hänen pääteoksensa, neliosainen Öitä ja päiviä kertoo varakkaan maanomistajaparin Bogumiłin ja Barbaran ja heidän lastensa elämästä vuosina 1863–1914. Jokainen sen päähenkilöistä joutuu määrittelemään henkilökohtaiset arvonsa uudelleen yhteiskunnan muuttuessa. == Lähteet == Luokka:Puolalaiset kirjailijat Luokka:Vuonna 1889 syntyneet Luokka:Vuonna 1965 kuolleet
Nneka Ogwumike

Nnemkadi "Nneka" Ogwumike (s. 2. heinäkuuta 1990) on yhdysvaltalainen koripalloilija. Hän on voittanut kaksi maailmanmestaruutta ja pelannut WNBA:ssa kaudesta 2012. Ogwumike voitti Yhdysvaltain maajoukkueen pelaajana maailmanmestaruuden Turkissa 2014 ja Espanjassa 2018. Vuonna 2011 hän voitti kultaa universiadeissa. Vuonna 2009 hän voitti kultaa alle 19-vuotiaiden MM- kilpailuissa ja hänet nimettiin turnauksen arvokkaimmaksi pelaajaksi. Ogwumike edusti yliopistosarja NCAA:ssa Stanfordin yliopiston Cardinals-joukkuetta vuosina 2008–2012. Los Angeles Sparks varasi hänet ensimmäisellä varausvuorolla vuonna 2012. Kaudella 2012 hänet valittiin vuoden tulokkaaksi ja kaudella 2016, jolloin Sparks voitti mestaruuden, hänet valittiin liigan arvokkaimmaksi pelaajaksi ja ykköstähdistökentälliseen. Seitsemällä ensimmäisellä WNBA-kaudellaan Ogwumike on pelannut yhteensä 217 runkosarjaottelua ja 31 pudotuspeliä. Runkosarjassa hänen ottelukohtainen pistekeskiarvonsa on 16,4 ja levypallokeskiarvonsa 7,6. Pudotuspeleissä vastaavat lukemat ovat 14,0 ja 7,8. Talvikausina Ogwumike on pelannut Euroopassa, ensin yhden kauden Puolassa ja sen jälkeen Venäjällä. Dynamo Kurskin joukkueessa hän voitti Euroliigan kaudella 2016–2017. == Lähteet == Luokka:Yhdysvaltalaiset koripalloilijat Luokka:Vuonna 1990 syntyneet Luokka:Elävät henkilöt
Carla Overbeck

Carla Werden Overbeck (s. 9. toukokuuta 1968 Pasadena, Kalifornia, Yhdysvallat) on yhdysvaltalainen uransa päättänyt jalkapalloilija, joka pelasi puolustajana. Overbeck toimi urallaan Yhdysvaltain naisten jalkapallomaajoukkueen pitkäaikaisena kapteenina. Hän toimii nykyisin Duke Blue Devils-yliopistojoukkueen apuvalmentajana, ja on toiminut tehtävässä vuodesta 1992 lähtien. Overbeck on National Soccer Hall of Famen jäsen, johon hänet valittiin vuonna 2006. == Varhaiset vaiheet == Overbeck syntyi 9. toukokuuta 1968 Kalifornian Pasadenassa. Hän kasvoi Richardsonissa Texasissa, jossa hän meni opiskelemaan paikalliseen high schooliin. Overbeck aloitti jalkapalloilun 11-vuotiaana Dallas Sting-joukkueessa. Joukkueen riveissä hän voitti kaksi kansainvälisen tason mestaruutta. === Yliopistojalkapallo === Overbeck pelasi vuodet 1986–1989 Chapel Hillin Pohjois-Carolinan yliopistossa North Carolina Tar Heels-joukkueen paidassa. Hän voitti seuran riveissä NCAAn naisten jalkapallon mestaruuskilpailut jokaisena neljänä kautenaan. Niiden kausien aikana Tar Heels pelasi 95 ottelua joista saldo 89-0-6. == Peliura == === Seuraura === Vuonna 2001 Overbeck debytoi ammattilaistasolla Women's United Soccer Association-seura Carolina Couragessa. === Maajoukkueura === Overbeck debytoi Yhdysvaltain naisten jalkapallomaajoukkueessa 1. kesäkuuta 1988 Japania vastaan. Hän kuului maajoukkueeseen, joka voitti historian ensimmäiset jalkapallon naisten MM-kilpailut vuonna 1991. Kesäolympialaisissa 1996 Georgiassa Overbeck saavutti ensimmäisen olympiakultansa USAn joukkueessa, ja pelasi kilpailun finaalissa 100. maaottelunsa. Vuonna 1998, kun Hyvän tahdon kisat pidettiin New Yorkissa, Overbeck toimi Yhdysvaltain kultajoukkueen kapteenina. Jalkapallon naisten MM-kilpailuista 1999, jotka pidettiin Yhdysvalloissa, tuli kotijoukkueelle sekä Overbeckille toinen maailmanmestaruus. Overbeck ilmoitti lopettavansa kansainvälisen peliuransa vuoden 2000 kesäolympialaisten jälkeen, joissa hän Yhdysvaltain joukkueessa saavutti olympiakultaa. == Muuta == Overbeckilla todettiin vuoden 1999 lopussa Basedowin tauti. == Lähteet == Luokka:Yhdysvaltalaiset jalkapalloilijat Luokka:Vuonna 1968 syntyneet Luokka:Elävät henkilöt Luokka:Yhdysvaltalaiset jalkapallovalmentajat Luokka:Yhdysvaltalaiset olympiavoittajat
Jorma Pukkila

Jorma Jaakko Uolevi Pukkila (8. helmikuuta 1924 Kuopio Kuka kukin on (Aikalaiskirja) 1954, ss. 662–663. (Viitattu 21.4.2019) – 19. marraskuuta 1998 Helsinki) oli suomalainen baritoni, musiikkipedagogi ja kuoronjohtaja. ==Henkilöhistoria== Jorma Pukkilan vanhemmat olivat kanttori Juho Jaakko Pukkila ja Auda Lempi Johanna Hinkula ja puoliso vuodesta 1950 agronomi Liisi Marjatta Pursiainen. Pukkila kävi keskikoulun 1941 ja valmistui Kajaanin seminaarista kansakoulunopettajaksi 1949. Helsingissä hän suoritti musiikinopettajan tutkinnon 1961. Pukkila oli Oulun kaupungin jatkokoulun opettaja vuodesta 1949, Oulun musiikkiopiston laulunopettaja vuodesta 1952, musiikkiarvostelija eri lehdissä vuodesta 1947, Kajaanin sekakuoron johtaja 1946–1949, Oulun Laulun vuodesta 1950, Lapin Laulun vuodesta 1951, Merikosken Laulun 1949–1951 ja Pohjois-Suomen Laulajien vuodesta 1952. Hän johti myös Karjalan Laulua, Hyvinkään Mieslaulajia ja Kansallis-Kuoroa ja oli Canto- Kuoron perustajia. Kansallis-Kuoron kanssa hän teki kiertueen Amerikkaan 1965. Pukkila, joka piti ensikonserttinsa 1946, konsertoi Suomessa ja ulkomailla ja oli orkesteri- ja oratoriosolisti vuodesta 1946. Taiteilijaeläke myönnettiin Pukkilalle 1987.Kuolleet. Taiteilija Jorma Pukkila. Koulumusiikin uudistaja, laulaja ja kuoronjohtaja. HS, 28.11.1998. (Tilaajille) (Viitattu 21.4.2019) ==Julkaisuja== * Musiikkia oppimaan: laulavan ja soittavan nuorison oppikirja, 1957, Jorma Pukkila, Matti Rautio * Koulu soi 1, 50 pientä harjoitusta koulusoittimille, 1960, Jorma Pukkila, Egil Cederlöf * Musiikkia oppimaan: säestyskirja, 1962, Jorma Pukkila, Matti Rautio, toim. Einari Marvia * Kuorokirja: sekakuorolauluja seitsemältä vuosisadalta, 1963, Eero Sipilä, Jorma Pukkila * Koulumusiikin käsikirja, 1964, Jorma Pukkila, Eero Sipilä * Kaanonia laulamaan: Kaanonkokoelma kouluja ja kuoroja varten, 1968 * Johannes- passio, 1972, suom. Jorma Pukkila * Laululle ruvetessa: 22 kansanlaulua ja laulelmaa sekakuorolle, 1974, kuoropartituuri * Lauluviiri, 1982, toim. Jouko Pesola, Jorma Pukkila, Jouni Pukkila, Aapeli Vuoristo ==Lähteet== Luokka:Suomalaiset baritonit Luokka:Suomalaiset kuoronjohtajat Luokka:Suomalaiset musiikkipedagogit Luokka:Suomalaiset opettajat Luokka:Suomalaiset musiikkikriitikot Luokka:Suomalaiset tietokirjailijat Luokka:Vuonna 1924 syntyneet Luokka:Vuonna 1998 kuolleet
Mangpor Chonthicha

Mangpor Chonthicha (, 1983 -, Thaimaa) on thaimaalainen laulaja. Hän on laulaja elokuvissa "Tam Ha Som Chai", "Noo Yak Don Oum", "Noo Kuay Tukkay", "Johnny Thee Rak", "Nak Rob Neeranam"สตั๊นสิบวิ! แมงปอ ชลธิชา เปิดใจ กรณีมีแม่บุญธรรมกลายเป็นเศรษฐีพันล้าน(คลิป)พอเพียงสุดๆ เปิดบ้านไทยสวยสไตล์ ทรงประยุกต์นักร้องดัง แมงปอ ชลธิชาเฮลั่น! แมงปอ ชลธิชา คลอดลูกชาย ตั้งชื่อ น้องสปูน == Diskografia == === Studioalbumit === * Sao Sip Hok (สาว 16) * Noo Kluay Tukkae (หนูกลัวตุ๊กแก) * Tam Ha Som Chai (ตามหาสมชาย) * Nang Sao Nanzee (นางสาวแนนซี่) * Mae Kruay Hua Khai (แม่ครัวหัวไข่) * Mang Poe Loe Rak (แมงปอล้อรัก) * Tha Rak (ท้ารัก) * Jhonny Thee Rak (จอห์นนี่ที่รัก) * Rued Kha (เริ่ดค่ะ) == Filmografia == * 1999 - Nang Eak Lang Ban (นางเอกหลังบ้าน) * 2000 ** Kam Ma Thep Luang (กามเทพลวง) ** Nang Sib Song (นางสิบสอง) * 2001 ** Kaew Na Ma (แก้วหน้าม้า) ** Nay Hoi Tha Min (นายฮ้อยทมิฬ) ** Ton Rak (ต้นรัก) * 2010 - Mae Sri Prai (แม่ศรีไพร) == Lähteet == Luokka:Thaimaalaiset näyttelijät Luokka:Thaimaalaiset laulajat Luokka:Vuonna 1983 syntyneet Luokka:Elävät henkilöt
Jewell Loyd

Jewell Loyd (s. 5. lokakuuta 1993) on yhdysvaltalainen koripalloilija. Hän on voittanut koripallossa kaksi olympiakultaa ja kaksi maailmanmestaruutta sekä pelannut WNBA:ssa kaudesta 2015. Loyd voitti Yhdysvaltain maajoukkueen pelaajana maailmanmestaruuden Espanjassa 2018 ja Australiassa 2022. Hän pelasi kesällä 2021 Tokion ja 2024 Pariisin olympialaisten kultamitalijoukkueessa. Vuonna 2010 hän voitti kultaa alle 17-vuotiaiden MM-kilpailuissa. Vuonna 2014 hän voitti 3×3-pelin maailmanmestaruuden. Loyd edusti yliopistosarja NCAA:ssa Notre Damen yliopiston Fighting Irish -joukkuetta vuosina 2012–2015. Seattle Storm varasi hänet ensimmäisellä varausvuorolla vuonna 2015. Ensimmäisellä kaudellaan hänet valittiin vuoden tulokkaaksi ja toisella kaudellaan kakkostähdistökentälliseen. Kaudella 2018 hän voitti WNBA:n mestaruuden ja pelasi ensimmäisen kerran liigan tähdistöottelussa. Kaudella 2020 hän voitti toisen mestaruutensa, ja kaudella 2021 hänet valittiin liigan ykköstähdistökentälliseen. Kahdeksalla WNBA-kaudellaan Loyd on pelannut yhteensä 252 runkosarjaottelua ja 25 pudotuspeliä. Runkosarjassa hänen ottelukohtainen pistekeskiarvonsa on 15,3, syöttökeskiarvonsa 3,1 ja levypallokeskiarvonsa 3,4. Pudotuspeleissä vastaavat lukemat ovat 16,3, 3,2 ja 4,0. Talvikausina Loyd on pelannut Turkissa, Kiinassa, Etelä-Koreassa ja Espanjassa. == Lähteet == Luokka:Yhdysvaltalaiset koripalloilijat Luokka:Vuonna 1993 syntyneet Luokka:Elävät henkilöt
Hongkongin lainsäädäntöneuvosto

Hongkongin lainsäädäntöneuvosto (, ; lyh. LegCo) on Hongkongin korkein lainsäädäntöelin. Lainsäädäntöneuvostossa on 90 edustajaa, jotka valitaan neljän vuoden välein järjestettävin vaalein. Oikeisto–vasemmisto-erottelun sijaan Hongkongin politiikassa on tavallisempaa jakaa edustajat ja puolueet Peking- ja demokratiamyönteisiin blokkeihin. == Historia == Ensimmäinen edustuslaitos Hongkongiin perustettiin vuonna 1843 brittiläisen siirtokunnan hallitsemiseksi. Tuolloin kuningatar Viktoria antoi kuvernöörille valtuudet perustaa paikallishallinto erilaisten paikallisten lakien ja määräyksien säätämiseksi. Aluksi parlamentin rooli oli lähinnä vain neuvoa-antava, mutta valtuuksia laajennettiin vuonna 1888. Hongkongin siirryttyä Kiinalle vuonna 1997 otettiin käyttöön kaupungin peruslaki, jonka nojalla aloitettiin ns. yksi maa, kaksi järjestelmää -järjestely seuraavaksi 50 vuodeksi. Peruslaki takaa Hongkongille oman lainsäädäntöneuvoton, joka säätää ja muokkaa kaupungin omia lakeja. Lokakuussa 2020 LegCo ajautui kriisiin, kun Peking-myönteinen enemmistöblokki erotti neljä demokratiamyönteiseen blokkiin kuulunutta edustajaa todettuaan nämä ”epäisänmaallisiksi”. Erotus astui voimaan välittömästi, ja vastalauseena tälle koko demokratiamyönteinen blokki erosi lainsäädäntöneuvostosta. == Vaalitapa == Vuoden 2021 vaalit järjestettiin joulukuussa. Ne oli alun perin tarkoitus pitää jo 2020, mutta ne siirrettiin virallisen selityksen mukaan koronaviruksen takia. Todellisuudessa siirron syy oli pelata aikaa uuden vaalilain hyväksymiseen saakka. LegCon paikkojen määrää nostettiin 90:een. Näistä vain 20 valitaan suorilla vaaleilla, 40 erilaisten elinkeinoelämän intressiryhmien keskuudesta ja loput 10 nimittää 1500-jäseninen komitea, jota johtaa hallintojohtaja (tuolloin Carrie Lam). Vuoden 2021 vaalit olivat ensimmäiset vaalit, joissa ehdolle saivat asettua ainoastaan ”patriootit” eli Kiinan kommunistisen puolueen hyväksymät ehdokkaat. Äänestysaktiivisuus jäi vaaleissa ennätyksellisen alhaiseksi, noin 30 prosenttiin. == Lähteet == Luokka:Itsehallintoalueiden parlamentit Lainsäädäntöneuvosto
Priorité Monaco

Priorité Monaco ("Primo!") on vuonna 2017 perustettu monacolainen puolue ja vuodesta 2018 Monacon suurin puolue. Ideologialtaan puolue edustaa liberalismia ja euroskeptismiä. Vuoden 2023 parlamenttivaaleissa puolue kuului Monacon kansallisliitto -nimiseen vaaliliittoon, joka voitti 100 % kaikista paikoista. == Lähteet == Luokka:Monacon puolueet